Kiskőrös Város Polgármestere

Előterjesztés

(a Képviselő-testület 2009. december 16-i ülésére)

Tárgy:
A TELEPÜLÉSI SZILÁRD HULLADÉKKAL KAPCSOLATOS KÖZSZOLGÁLTATÁS KÖTELEZŐ IGÉNYBEVÉTELÉRŐL SZÓLÓ RENDELET MÓDOSÍTÁSA

A hulladékgazdálkodásról szóló 2000. évi XLIII. törvény valamint a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) sz. Korm. rendelet rendelkezése szerint a települési szilárd hulladékkal összefüggő közszolgáltatásnak a szolgáltató által alkalmazható díjait a települési önkormányzat rendeletében jogosult megállapítani.

A Homokhátsági Regionális Szilárdhulladék Kezelési Konzorcium – összhangban a Konzorcium 5/2009.(XI.10.) számú határozatában foglaltakkal - kezdeményezte a közszolgáltatás 2010. évi díjának emelését. 
A megküldött javaslat és a csatolt díjkalkuláció szerint a gyűjtött hulladék fajlagos kezelési díja 2010. évre 2,59,-Ft/liter + ÁFA.     
Kiskőrös város közigazgatási területén 2009. évre a lakosság számára rendeleti szinten megállapított hulladékkezelési díj 2,27,-Ft/liter + ÁFA, tekintettel arra, hogy a Képviselő-testület 2008. decemberében nem fogadta el a szolgáltató – 2009. évre vonatkozó - díjemelési javaslatát. A Konzorcium és a szolgáltatást végző Homokhátsági Hulladékgazdálkodási Kht. közötti közszolgáltatási szerződés szerint – összhangban a vonatkozó jogi szabályozással -  „amennyiben … a Megrendelő döntéshozó testülete a közszolgáltatás díját alacsonyabb mértékben állapítja meg, … a különbséget díjkompenzáció formájában köteles a Szolgáltatónak megtéríteni.” Ennek megfelelően Kiskőrös Város Önkormányzata a díjemelés pénzügyi hatását magára vállalta. 
A fentiek szerint, - a 2009. évre elmaradt díjemelés miatt – a 2010. évi szolgáltatási díjnövekedés ( 2,27,-Ft/literről 2,59,-Ft/literre ) 14,1 %-os lakossági teher-növekedést eredményez. 

A vállalkozás a díjemelés indokoltságának alátámasztására becsatolta a hulladékkezelési közszolgáltatási díjkalkulációját 2010. évre vonatkozóan.
A fentiek alapján javasolom, hogy a Képviselő-testület a települési szilárd hulladékkal kapcsolatos közszolgáltatás kötelező igénybevételéről szóló rendeletet a rendelet-tervezetnek megfelelően módosítsa, illetve a szolgáltatások díjtételeit az abban foglaltak szerint állapítsa meg.

Kiskőrös, 2009. december 3.


                                                                              Domonyi László sk.


                                                                                  polgármester

Kiskőrös Város Önkormányzata

Képviselő-testületének

……../2009. (        ) önk. rendelete

a települési szilárd hulladékkal kapcsolatos közszolgáltatás 
kötelező igénybevételéről szóló 

17/2008. (IX. 25.) önk. rendelet módosításáról

/Tervezet/

Kiskőrös Város Képviselő-testülete a helyi önkormányzatokról szóló 1990. évi LXV. tv. 16. §. (1) bek., illetve a hulladékgazdálkodásról szóló 2000. évi XLIII. tv. (a továbbiakban: Hgt.) 
23. §-ában foglalt felhatalmazás alapján a következő rendeletet alkotja:

1.§
A 17/2008. (IX. 25.) önk. rendelet (a továbbiakban: Vr.) mellékletének helyébe e rendelet melléklete lép.
2. §
Ez a rendelet 2010. január 1. napján lép hatályba. 

Melléklet a ……/2009. (         ) önk. rendelethez
                                                                                      „ Melléklet a 17/2008. (IX. 25.) önk. rendelethez
A települési szilárd hulladékkal összefüggő közszolgáltatásnak

a szolgáltató által alkalmazható legmagasabb díjtételei

1. Lakóingatlanok, illetve nem lakás céljára szolgáló ingatlanok gyűjtött hulladéka egyszeri elszállításának és elhelyezésének szolgáltatási díja: 2,59,- Ft/liter + ÁFA

2. Heti egy alkalommal történő ürítés esetén az elszállítás és elhelyezés havi díja:

70 literes hulladékgyűjtő edény:

havi     786,- Ft + ÁFA
80 literes hulladékgyűjtő edény:

havi     898,- Ft + ÁFA
110 literes hulladékgyűjtő edény:

havi  1.235,- Ft + ÁFA
120 literes hulladékgyűjtő edény:

havi  1.347,- Ft + ÁFA
240 literes hulladékgyűjtő edény:

havi  2.694,- Ft + ÁFA
1100 literes hulladékgyűjtő edény:

havi 12.346,- Ft + ÁFA
5000 literes hulladékgyűjtő edény:

havi 56.117,- Ft + ÁFA

3. Lakóingatlanokon, illetve nem lakás céljára szolgáló ingatlanokon esetenként    keletkező többlet-hulladék elszállítása kizárólag a közszolgáltatónál megvásárolható –               a hulladék elszállításának és elhelyezésének 1. pont szerinti díját is tartalmazó áron            értékesített – települési szilárd hulladék begyűjtésére szolgáló zsákban történhet.”
